1997માં ડાયના હેડને મિસ વર્લ્ડ અને લારા દત્તાએ મિસ યુનિવર્સ ખિતાબો જીત્યાં હતાં ત્યારે એ જ વર્ષમાં હરિયાણાના નિમ્મત ગામમાં ડોક્ટર દંપનીનાં પરિવારમાં માનુષીનો જન્મ થયો હતો. માનુષીએ ચીનના સાન્યામાં યોજાઈ ગયેલી મિસ વર્લ્ડ-2017 સ્પર્ધામાં 118 દેશોની સુંદરીઓને પરાજય આપીને વિજેતા તાજ હાંસલ કર્યો હતો. ત્રણ ભાઈ-બહેનોમાં એ સૌથી નાની છે. મેડિકલ વિદ્યાર્થિની માનુષીને બોલીવૂડમાં કારકિર્દી નથી બનાવવી, પણ એને કાર્ડિયાક સર્જન થવું છે. એને દેશનાં ગ્રામિણ વિસ્તારોમાં નોન-પ્રોફિટ હોસ્પિટલ શરૂ કરવી છે. શાસ્ત્રીય નૃત્યાંગના માનુષી સ્કૂબા ડાઈવિંગ, સ્નોરકેલિંગ અને બંજી જમ્પિંગનો પણ શોખ ધરાવે છે.